原子论

原子论（英语：atomism，希腊语：ατομισμός atomismós ，梵文：अणुवाद aṇuvāda ）是一种来古代传统当中发展出个一种自然哲学，来古希腊哲学、古印度哲学、佛教、基督教、回教当中全有出现。一般性原子论者认为自然世界由两只基本部分所构成：不可分割个原子跟空无个虚空（void）。

 古代 

 希腊个原子论 
公元前5世纪个辰光，卢息伯斯（Leucippus）撘仔渠个学生狄莫克里忒斯（Democritus）认定所有物质由细小弗可分个粒子 ——“原子”构成，来整合关于真实性个两种有冲突个思想学派：一种是赫拉克利特斯（Heraclitus）个思想，认定万物是永恒变动个，按照一定个尺度还有规律进行（也是逻各斯 (logos) 个最早概念）；还有一种是巴門尼德斯（Parmenides），认定一切事物个多样性跟变化只是一种幻想（illusion）。狄莫克里忒斯接受巴門尼德斯个大部分观点，但是排斥了关于认定事物变化只是一种幻想昰种观点。佢觉著假使讲幻想存在，个麼需要去证明，否则变化就是真实个。因此，佢认同关于虚空个概念：虚空无穷无尽， 提供了原子可以以不同方式离合个空间。虚空当中聚合个不同可能性，造成了变化个外形以及有情众生通过色声香味触觉知个物体。

 印度个原子论 
古印度哲学跟宗教里向，胜论学派（梵文：Vaiśeṣika वैशॆषिक）跟正理派（梵文：Nyāya न्याय）也发展了类似狄莫克里忒斯个理论体系。除此之外，耆那教也提到了类似原子个微子概念，早期佛教也有相类似个论述。另外，胜论派跟正理派还因此发展了各自个逻辑学。

 胜论学派跟正理派 
胜论学派认为，真实（reality）由地气水火四部分组成。昰眼部分全是由微子（paramāṇu परमाणु）跟复合物（composite）构成。每一个微子弗可分、弗好畀人破坏，有一种特别个维度叫阿奴（梵文：aṇu अणु，意解“小”）；而复合物好分成交关微子。

正理派里向，乌达亚纳（Udayana）个正理花束（Nyaya-Kusumanjali）当中提出阿育姜那（梵文：Āyojanāt आयोजनात्，意解“来自组合”）：原子弗活跃，为了生成物质，佢㐲必须组合。为了组合起来， 佢㐲必须运动，而运动必定依靠智能跟运动之源。既然讲已经认定物质，一眼有智能个源必定让弗活动个原子运动，昰个源是上帝。

 耆那教个原子论 
耆那教认为，补特伽罗 （梵文：Pudgala पुद्गल， 意解“物质”），即“能够聚合与分解的事物”，就是由微子（梵文：Paramāṇu परमाणु）构成个，本身不生不灭。

 早期佛教个原子论 
部派佛教当中个说一切有部（梵文：Sarvāstivāda सर्वास्तिवाद， 巴利文：Sabbatthivāda）也认同原子论，但是跟胜论学派弗同个是，微子是变化个。说一切有部个论著《阿毘達磨大毘婆沙論》（梵文：अभिधर्म महाविभाषाशास्त्र Abhidharma-mahāvibhāṣā-śāstra）记录到：

"微子是最小个色相（梵文：रूप rūpa），不可切分、不可穿透；无形、无色手香味触法。因此微子是构成所有色相最细小个单位。”

 中世纪 

 大乘佛教当中个原子论 
大乘佛教瑜伽行唯识学派（梵文：योगाचार Yogācāra，来汉地发展成法相宗）个法称（梵文：Dharmakīrti，藏文： ཆོས་གྲགས་ chos grags / chö drak）跟陈那（梵文：दिग्नाग Dignāga ，藏文：ཕྱོགས་ཀྱི་གླང་པོ། phyogs kyi glang po / chok kyi langpo）认为原子细小、由能量产生而且非永恒存在。

 基督教神学当中个原子论 
寺舍学派（英文：Scholasticism，拉丁文：Scholastica ）当中个尼古拉斯（法文: Nicholas d'Autrécourt，拉丁文: Nicolaus de Autricuria）认为，物质、空间跟时间全是由不可分割个原子，点还有瞬间组成个，箇眼物事个出现跟消失是通过物质原子个重新排列发生个。

 伊斯兰教神学当中个原子论 
艾什爾里学派（阿拉伯语：الأشعرية‎ al-ʾAšʿarīyya）认为真主每时每刻创造构成实体个“原子”，而物体是原子个结合。事物个“产生只不过是原子之间个结合，消灭只不过是原子之间个分离”。

Category:佛教教法
Category:伊斯兰教
Category:基督教
Category:哲学